На основу члана 26. став 1. тачка 4,члана 27. став 10. и члана 29. став 1.Закона о јавној својини(„Сл.гласник Републике Србије“број 72/2011,88/2013,105/2014,104/2016-др.закон,108/2016,113/2017,95/2018 и 153/2020),члана 1. став 1. и 2. Закона о промету непокретности („Сл.гласник Републике Србије“ 93/2014,121/2014 и 6/2015),члана 19.Уредбео условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ број 16/2018),члана 40. став 1 тачка 37.Статута општине Србобран („Сл.лист Општине Србобран“ бр.4/2019, 20/2019 и 6/2022) и Одлуке Скупштине општине Србобран број 463-132/ 2022-I од 27.12.2022.године расписује се:

**ЈАВНИ ОГЛАС ЗА ПРИКУПЉАЊЕ ПОНУДА РАДИ ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ-ДВОСОБНОГ СТАНА У СРБОБРАНУ,У УЛИЦИ КАРАЂОРЂЕВА БРОЈ 8**

Општина Србобран отуђује непокретност-двособан стан број 10 површине 64 м2, улаз број 1 спрат други који се налази у стамбено-пословној згради површине 681м2, у Србобрану, у улици Карађорђева број 008, изграђеној на катастарској парцели број 2920 укупне површине 1595м2, у јавној својини општине Србобран, све уписано у листу непокретности број 8040 К. О. Србобран

На основу Закључка Општинског већа Србобран број 06-99-15/2022-III од 03.11.2022.године лиценцирани проценитељ Снежана Ушћумлић,дипломирани грађевински инжењер из Бачког Доброг Поља доставила је процену тржишне вредности непокретности наведене у тачки 1.ове Одлуке број I:30/22 од 05.12.2022.године у висини од 31.000,00 евра,односно 484,375 евра по м2,који је почетни износ за давање понуда, у динарској противредности на дан уплате.по средњем курсу Народне банке Србије.

 Понуда за учешће на огласу подноси се у писменој форми (узатвореној коверти на којој је назначена **непокетност на коју се односи)**,препоручено или непосредно на адресу: општина Србобран, Трг слободе бр. 2, 21480 Србобран сa назнаком „За Комисију за спровођење поступка отуђења,односно давања у закуп непокретности у власништву општине Србобран“-понуду не отварати.

Понуда се доставља у динарском износу која мора бити иста или већа од почетног износа за отуђење непокретности.

Отварање понуда и израда предлога за избор најповољнијег понуђача обавиће „ Комисија за спровођење поступка отуђења,односно давања у закуп непокретности у власништву општине Србобран“ (у даљем тексту:Комисија) дана 23.01.2023.године у 11.00 часова,у просторијама зграде општине Србобран, Трг слободе бр. 4. соба бр. 1 Одељења за урбанизам, стамбено комуналне послове и заштиту животне средине Општинске управе Србобран, а учесници присуствују отварању понуда.

Лице коме се непокретност преноси у својинује дужно да исплати утврђену цену у року од 8 дана од дана пријема Одлуке о избору најповољнијег понуђача,а најкасније на дан солемнизације Уговора о отуђењу непокретности.

Предност добијања непокретности има онај понуђач који понуди највиши износ за предметну непокретност уз прихватање осталих услова који су утврђени овим огласом и Одлуком Скупштине општине Србобран број 463-132/ 2022-I од 27.12.2022.године.

Гарантни износ за учешће на огласу износи 20% од почетног износа минималне цене, односно 6.200,00 евра у динарској противредности на дан уплате.по средњем курсу Народне банке Србије. Гарантни износ се уплаћује на депозитни рачун за отуђење непокретности општине Србобран број 840-1040804-49,модел 97,позив на број 78-233.

Уплаћени гарантни износ биће враћен учесницима који не успеју на огласу у року од 8 дана од дана доношења Одлуке о отуђењу непокретности, а најповољнијем понуђачу ће бити урачунат као део понуђене цене.

Најповољнији понуђач губи право на повраћај гарантног износа у случају одустајања од своје понудеи у случају да уроку од 30 дана од дана доношења Одлуке о избору најповољнијег понуђача не закључи Уговор са председником општине или лицем које он овласти.

Рок за подношење понуда је 15 дана од дана објављивања јавног огласа у средствима информисања, Дневном листу “Српски Телеграф”, на огласној табли општине Србобран и на интернет страници општине Србoбран и то почев од 05.01.2023.до 19.01.2023.године до 14.00 часова.

Право учешћа на јавном огласу имају физичка,правна лица и предузетници који су регистровани на територији Републике Србије.

Понуда мора да садржи:

**1.за физичка лица:** име и презиме, јединствен матични број грађана, број личне карте, адресу становања и број телефона;

**2.за предузетнике и правна лица:** назив, односно пословно име, порески идентификациони број, матични број и број решења о регистрацији код Агенције за привредне регистре,седиште, број телефона, потпис овлашћеног лица.

**Поред наведеног Понуда мора да садржи и**:

- износ понуђене цене отуђења непокретности,

- доказ о уплаћеном гарантном износу,

- специјална и оверена пуномоћ (у случају да понуду доставља пуномоћник),

- фотокопија личне карте за физичка лица,

- решење о упису у Регистар привредних субјеката или други одговарајући регистар,

- изјаву о прихватању свих услова из огласа

-број текућег рачуна за враћање депозита.

 Документа која се прилажу морају бити оригинали не старији од шест месеци или оверене фотокопије.

 Ако понуда не садржи наведене податке,учесник губи право учешћа у поступку.

Уколико се на јавни оглас пријави само један учесник, непокретност у јавној својини се може отуђити под условом да је учесник понудио најмање почетни износ цене за отуђење непокретности и прихватио све друге услове из огласа.

Председник општине Србобран

Радивој Дебељачки

У Србобрану, 04.01.2023.године